**D I S P O Z I Ț I A**

**privind aprobarea comisiei de concurs pentru proba scrisă, clinică sau practică, constituită în vederea ocupării funcției de medic șef secție la Secția Clinică Recuperare, Medicină Fizică și Balneologie I din cadrul Spitalului Clinic de Recuperare Cluj-Napoca**

Preşedintele Consiliului Judeţean Cluj;

Având în vedere conținutul instrumentului de motivare și prezentare a dispoziției, respectiv Referatul de aprobare nr. 942 din 09.01.2024 elaborat de către Direcția Juridică/Biroul Administrare Patrimoniu/Compartimentul Managementul Unităților de Asistență Medicală;

Având în vedere dispozițiile:

* art. 196 - 199 coroborate cu ale art. 2 alin. (1) din Anexa nr. 1 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2 – 3 și ale art. 80 - 84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziției Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 190 alin. (3), alin. (4) și art. 191 alin. (1) lit. f) din Ordonanța de Urgență a Guvernului privind Codul administrativ nr. 57/2019, cu completările ulterioare;
* art. 185 din Legea nr. 95/2006, privind reforma în domeniul sănătății, republicată, cu modificările și completările ulterioare;
* art. 19 din Ordinul Ministrului Sănătății nr. 1406/2006 privind organizarea concursului ori examenului pentru ocuparea funcției de șef de secție, șef de laborator sau șef de serviciu din unitățile sanitare publice, cu modificările și completările ulterioare;
* Hotărârii Consiliului Județean Cluj nr. 99/2023 privind aprobarea Structurii organizatorice, a Organigramei, a Statului de funcții și a Regulamentului de organizare și funcționare pentru Spitalul Clinic de Recuperare Cluj-Napoca, cu modificările ulterioare;

În temeiul drepturilor conferite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1.** Se aprobă componența comisiei de concurs pentru proba scrisă, clinică sau practică constituită în vederea ocupării funcției de medic șef secție la Secția Clinică Recuperare, Medicină Fizică și Balneologie Idin cadrul Spitalului Clinic de Recuperare Cluj-Napoca, în următoarea componență:

**PREȘEDINTE:**

Dr. Bodizs Gyorgy - director medical, Spitalul Clinic de Recuperare Cluj-Napoca;

**MEMBRI:**

Conf. Dr. Irsay Laszlo - medic primar, specialitatea recuperare, medicină fizică și balneologie, Universitatea de Medicină și Farmacie ”Iuliu Hațieganu” Cluj-Napoca;

Conf. Dr. Ciortea Viorela - medic primar, specialitatea recuperare, medicină fizică și balneologie, Spitalul Clinic de Recuperare Cluj-Napoca;

Dr. Harsa Oana-Valentina - medic primar, specialitatea recuperare, medicină fizică și balneologie, Spitalul Clinic de Recuperare Cluj-Napoca, reprezentant al Colegiului Medicilor Cluj;

Ștefan Letiția-Maria - consilier Compartimentul Managementul Unităților de Asistență Medicală, reprezentantul Consiliului Județean Cluj;

**SECRETAR:**

Dr. Nistor Adela-Raluca - medic specialist, specialitatea recuperare, medicină fizică și balneologie, Spitalul Clinic de Recuperare Cluj-Napoca;

**Art. 2.** Prezenta dispoziție se comunică Compartimentului Managementul Unităților de Asistență Medicală din cadrul Direcției Juridice a Consiliului Județean Cluj, Spitalului Clinic de Recuperare Cluj-Napoca, persoanelor nominalizate la articolul 1, precum și Prefectului Județului Cluj

**CONTRASEMNEAZĂ:**

**PREŞEDINTE, SECRETAR GENERAL AL JUDEŢULUI,**

Alin Tișe Simona Gaci

**Nr. 14 din 11 ianuarie 2024**